nahid-hub/BLUGE-bengali-wikipedia-section-title-prediction huggingface dataset:
আলাউদ্দিন হুসেন শাহ প্রধানমন্ত্রী থাকাকালীন ১৪৯৪ সালে বাংলার নিয়ন্ত্রণ লাভ করেন। তিনি এক অস্থির সময়ের অবসান ঘটিয়েছিলেন। সুলতান হিসাবে, হুসেন শাহ ১৫১৯ সাল পর্যন্ত রাজত্ব করেছিলেন। তার প্রতিষ্ঠিত রাজবংশ ১৫৩৮ অবধি রাজত্ব করেছিলেন। হুসেন শাহী রাজবংশের সময় মুসলিম ও হিন্দুরা সম্মিলিতভাবে রাজ প্রশাসনে দায়িত্ব পালন করেছিল। এই যুগকে প্রায়শই বাঙ্গলা সালতানাতের স্বর্ণযুগ হিসাবে বিবেচনা করা হয়, যেখানে বাংলা অঞ্চলে আরাকান, ওড়িশা, ত্রিপুরা এবং আসামের অঞ্চল অন্তর্ভুক্ত ছিল। আলাউদ্দিন হুসেন শাহ বাঙ্গলা সালতানাত-কামতা রাজ্য যুদ্ধের সময় আসামের বিশাল অংশ জয় করেছিলেন। তিনি হিন্দু খেন রাজবংশকে উৎখাত করেছিলেন। আলাউদ্দিন ১৫১২-১৫১৫ এর বাঙ্গলা সালতানাত– ম্রাক ইউ রাজ্যর যুদ্ধের পরে চট্টগ্রাম এবং উত্তর আরাকানে বাঙালি সার্বভৌমত্ব পুনরুদ্ধার করেন। তিনি ‘কামরূপ-কামতা-জাজনগর-উড়িষ্যা’র বিজেতা’ উপাধি ধারণ করেন। ১৫১৩ সালের সোনারগাঁয়ের একটি শিলালিপি অনুসারে, হুসেন শাহ্ ত্রিপুরা রাজ্যের বিশাল অংশ সংযুক্ত করেছিলেন। প্রতাপগড় রাজ্যটি বাংলার অধিরাজ্যে পরিনত হয়। হুসেন শাহ উড়িষ্যার গজপতি শাসকদের বিরুদ্ধেও বেশ কয়েকটি অভিযান চালিয়েছিলেন এবং উত্তর উড়িষ্যার নিয়ন্ত্রণ অর্জন করেছিলেন। হুসেন শাহের উত্তরসূরি নাসিরুদ্দিন নুসরাত শাহ এবং দ্বিতীয় আলাউদ্দিন ফিরুজ শাহের অধীনে, বাংলা অঞ্চল পূর্ব ব্রহ্মপুত্র উপত্যকার নাগাঁও পর্যন্ত বিস্তৃত ছিল। পশ্চিমে, বাঙালি অঞ্চল বিহারকে ছাড়িয়ে গিয়েছিল এবং হুসেন শাহী রাজবংশের সময়ে জৌনপুরের সরণ পর্যন্ত প্রসারিত হয়েছিল। জৌনপুরের সুলতান দিল্লির লোদি রাজবংশের আগ্রাসনের পরে বাংলায় আশ্রয় নিয়েছিলেন। জৌনপুর সুলতানকে অনুসরণ করে দিল্লি সুলতান বাংলায় আক্রমণ করেছিলেন। কোনও লাভ করতে না পেরে, দিল্লির সুলতান বাংলার সাথে শান্তিচুক্তি সমাপ্ত করে দেশে ফিরে আসেন।

সঠিক অনুচ্ছেদ শিরোনাম কোনটি?
titleA. আঞ্চলিক সাম্রাজ্য (১৫শ এবং ১৬শ শতক)
titleB. ১৫শ শতক
titleC. সমাধিসৌধ স্থাপত্য
titleD. স্থাপত্য
উত্তর: titleA
অনুষ্ঠানস্থলে উপস্থিত দর্শকদের মধ্য থেকে প্রয়োজনীয় সংখ্যক দর্শক নির্বাচনের ক্ষেত্রে অভিনব সব কৌশল ব্যবহার করে দর্শকদের মুগ্ধ করতেন হানিফ সংকেত। কখনওবা সব দর্শকের হাতে বেলুন দিয়ে তার মধ্যে ব্যতিক্রম বেলুনওয়ালাদের মঞ্চে আহ্বান করতেন, কখনও সবাইকে দেশীয় বাদ্যযন্ত্রের ক্ষুদ্রাকৃতি দিয়ে তার মধ্যে নির্দিষ্ট কিছু ধরনের বাদ্যযন্ত্রধারীদের মঞ্চে আহ্বান করতেন। তবে ইদানিং (২০১০) হানিফ সংকেত দর্শক নির্বাচনের ক্ষেত্রে প্রাধান্য দেন কলেজ-বিশ্ববিদ্যালয়ের শিক্ষার্থীদেরকে। বিভিন্ন শিক্ষা-প্রতিষ্ঠানে গিয়ে সেখানে দেশ, সমাজ, রাজনীতি, অর্থনীতি, ইতিহাস, ঐতিহ্য নিয়ে প্রশ্ন করে তার থেকে দুজন-দুজন চারজনকে নির্বাচন করে আনা হয় অনুষ্ঠানস্থলে। অতঃপর অনুষ্ঠানস্থলে বিভিন্ন পন্থায় উপস্থিত দর্শকদের থেকে দুজন বা চারজন নির্বাচন করা হয়। দর্শক নির্বাচনেও একইভাবে করা হয় দেশভিত্তিক সাধারণ জ্ঞানের প্রশ্ন। নির্বাচিত দর্শকদের করতালির মাধ্যমে মঞ্চে আহ্বানের পর তাদের জন্য থাকে বিভিন্ন রকম পরীক্ষা। কখনও বাংলাদেশের বিভিন্ন ধারার সঙ্গীতকারদের গান ও বাদ্য বাজিয়ে দর্শকদের তার ধরন শনাক্ত করতে দেয়া হয়, কখনও কোনো এলাকার ঐতিহ্য নিয়ে গান তৈরি করে গানের মধ্য থেকে অধিকাংশ সংখ্যক ঐতিহ্যকে মনে রাখতে বলা হয় ইত্যাদি। বিজয়ীদের সাধারণত কম্পিউটার বা অন্যান্য গৃহস্থালী সামগ্রী উপহার দেয়া হয়, তবে নির্বাচিত সবার জন্যই থাকে, হানিফ সংকেতের ভাষায়:
সঠিক অনুচ্ছেদ শিরোনাম কোনটি?
titleA. নানা-নাতি
titleB. দর্শক পর্ব
titleC. বিদেশী ছবির বাংলা সংলাপ
titleD. ইত্যাদির নিয়মিত শিল্পীদের পরিবেশনা
উত্তর: titleB
তালেবানের কর্মী-সমর্থক দিন দিন বাড়তে থাকে। আফগানিস্তানের অনেক এলাকা তাদের নিয়ন্ত্রণে চলে আসে। ১৯৯৬ সালের এপ্রিলে সমর্থকরা ওমরকে আমির-উল-মুমেনিন 
(أمير المؤمنين, "বিশ্বাসীদের নেতা") উপাধিতে ভূষিত করে। এরপর ১৯৯৬ সালে তার হাতে কাবুলের পতন ঘটে। ১৯৯৭ সালের অক্টোবরে আফগানিস্তানকে ইসলামি রাষ্ট্র ঘোষণা করা হয়। আরব দেশের মধ্যে সৌদি আরব, সংযুক্ত আরব আমিরাত এবং পাকিস্তান তালেবান সরকারকে স্বীকৃতি দেয়। যদিও তখনও উত্তর-পূর্বাঞ্চলে গৃহযুদ্ধ চলছিল। অত্যন্ত ধর্মপরায়ণ এবং অনাড়ম্বর জীবনযাপনে অভ্যস্ত মোল্লা ওমর ‘৯৬ থেকে ২০০১ পর্যন্ত সময়ে মাত্র দুইবার কাবুল সফর করেছেন। বেশিরভাগ সময়ই তিনি কান্দাহারে অবস্থান করতেন। ওমরের একটি বিখ্যাত উক্তি এখানে উল্লেখযোগ্য; তিনি বলতেন, ‘সব তালেবানই প্রগতিশীল। দুইটি বিষয়: চরমপন্থা এবং রক্ষণশীলতা। এ দুটি থেকে আমরা মুক্ত। এর ভিত্তিতে আমরা সবাই প্রগতিশীল, মধ্যপন্থা অবলম্বনকারী।’

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. তালেবান গঠন
titleC. আফগানিস্তান ইসলামী আমিরাতের নেতা হয়ে ওঠা
titleD. আত্মগোপন
উত্তর: titleC
গুনধর ইউনিয়নে আসতে হলে কিশোরগঞ্জ শহর হতে দুই দিক দিয়ে আসা যায়। যথা ১.কিশোরগঞ্জ থেকে উরদিঘী (মরিচখালী) রোডে শাদকখালী মোড়, শাদকখালী মোড় হতে সোজা ৫ কি:মি গুনধর বাজার,গুনধর বাজার সংলগ্ন ইউপি ভবন। ২.কিশোরগঞ্জ থেকে করিমগঞ্জ রোডে নয়াকান্দি মোড় হতে-শাদকখালী চৌরাস্থা মোড়,শাদকখালী মোড় হতে সোজা ৫ কি.মি গুনধর বাজার,গুনধর বাজার সংলগ্ন ইউপি ভবন।

সঠিক অনুচ্ছেদ শিরোনাম কোনটি?
titleA. খাল-বিল
titleB. যোগাযোগ
titleC. জনসংখ্যা
titleD. অবস্থান
উত্তর: titleB
ময়ূরাক্ষী নদী ঝাড়খণ্ডের ত্রিকুট পাহাড় থেকে উৎপত্তি লাভ করেছে। এর পর নদীটি পূর্ববাহিনী হয়ে ঝাড়খণ্ডের দেওঘর জেলা ও দুমকা জেলা অতিক্রম করে ঝাড়খন্ড-পশ্চিমবঙ্গ সীমান্ত দিয়ে বীরভূম জেলায় প্রবেশ করেছে। শেষে নদীটি মুর্শিদাবাদ জেলার মধ্য দিয়ে প্রবাহিত হয়ে হুগলি নদীতে মিলিত হয়েছে। এর প্রবাহপথ জুড়ে বহু উপনদী রয়েছে। নদীটির মোট প্রবাহ পথ ২৫০ কিমি।

সঠিক অনুচ্ছেদ শিরোনাম কোনটি?
titleA. বাঁধ
titleB. উপনদী
titleC. বন্যা নিয়ন্ত্রণ
titleD. প্রবাহ
উত্তর: titleD
১৮৪১ খ্রিষ্টাব্দে ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো () নামক তিয়াত্তরতম দ্গা'-ল্দান-খ্রি-পা ম্খাস-গ্রুব-র্গ্যা-ম্ত্শোকে দশম দলাই লামার পুনর্জন্ম রূপে চিহ্নিত করেন এবং তাকে লাসা শহরে নিয়ে আসা হয়। চিং সরকারের পক্ষ থেকে গ্সের-বুম-স্ক্রুগ-পা () পদ্ধতির মাধ্যমে তাকে একাদশ দলাই লামা রূপে নিশ্চিত করা হয়। ১৮৪২ খ্রিষ্টাব্দে পাঁচ বছর বয়সে তাকে একাদশ দলাই লামা হিসেবে অধিষ্ঠিত করা হয়। ১৮৪৮ খ্রিষ্টাব্দে সপ্তম পাঞ্চেন লামা তাকে শিক্ষার্থীর শপথ প্রদান করেন।

সঠিক অনুচ্ছেদ শিরোনাম কোনটি?
titleA. গ্রীষ্মকালীন আবাসস্থল প্রতিষ্ঠা
titleB. দলাই লামা হিসেবে চিহ্নিতকরণ
titleC. জন্ম
titleD. শেষ জীবন
উত্তর: titleB
যুদ্ধ শেষে কলকাতায় এসে নজরুল ৩২ নং কলেজ স্ট্রিটে বঙ্গীয় মুসলিম সাহিত্য সমিতির অফিসে বসবাস শুরু করেন। তার সাথে থাকতেন এই সমিতির অন্যতম কর্মকর্তা মুজফ্‌ফর আহমদ। এখান থেকেই তার সাহিত্য-সাংবাদিকতা জীবনের মূল কাজগুলো শুরু হয়। প্রথম দিকেই মোসলেম ভারত, বঙ্গীয় মুসলমান সাহিত্য পত্রিকা, উপাসনা প্রভৃতি পত্রিকায় তার কিছু লেখা প্রকাশিত হয়। এর মধ্যে রয়েছে উপন্যাস "বাঁধন হারা" এবং কবিতা "বোধন, শাত-ইল-আরব, বাদল প্রাতের শরাব, আগমনী, খেয়া-পারের তরণী, কোরবানি, মোহরর্‌ম, ফাতেহা-ই-দোয়াজ্‌দম্‌", এই লেখাগুলো সাহিত্য ক্ষেত্রে বিশেষভাবে প্রশংসিত হয়। এর প্রেক্ষিতে কবি ও সমালোচক মোহিতলাল মজুমদার মোসলেম ভারত পত্রিকায় তার "খেয়া-পারের তরণী" এবং "বাদল প্রাতের শরাব" কবিতা দুটির প্রশংসা করে একটি সমালোচনা প্রবন্ধ লিখেন। এ থেকেই দেশের বিশিষ্ট সাহিত্যিক ও সমালোচকদের সাথে নজরুলের ঘনিষ্ঠ পরিচয় শুরু হয়। বঙ্গীয় মুসলিম সাহিত্য সমিতির অফিসে কাজী মোতাহার হোসেন, মোজাম্মেল হক, কাজী আবদুল ওদুদ, মুহম্মদ শহীদুল্লাহ্‌, আফজালুল হক প্রমুখের সাথে পরিচয় হয়। তৎকালীন কলকাতার দুটি জনপ্রিয় সাহিত্যিক আসর গজেনদার আড্ডা এবং ভারতীয় আড্ডায় অংশগ্রহণের সুবাদে পরিচিত হন অতুলপ্রসাদ সেন, অবনীন্দ্রনাথ ঠাকুর, সত্যেন্দ্রনাথ দত্ত, প্রেমাঙ্কুর আতর্থী, শিশির ভাদুড়ী, শরৎচন্দ্র চট্টোপাধ্যায়, নির্মেলন্দু লাহিড়ী, ধুর্জটিপ্রসাদ মুখোপাধ্যায়, হেমেন্দ্রকুমার রায়, দিনেন্দ্রনাথ ঠাকুর, চারুচন্দ্র বন্দ্যোপাধ্যায়, ওস্তাদ করমতুল্লা খাঁ প্রমুখের সাথে। ১৯২১ সালের অক্টোবর মাসে তিনি শান্তিনিকেতনে যেয়ে রবীন্দ্রনাথের সাথে সাক্ষাৎ করেন। তখন থেকে রবীন্দ্রনাথের মৃত্যু পর্যন্ত তাদের মধ্যে সুসম্পর্ক বজায় ছিল। কাজী মোতাহার হোসেনের সাথে নজরুলের বিশেষ বন্ধুত্ব গড়ে উঠে।

১৯২০ খ্রিষ্টাব্দের জুলাই ১২ তারিখে নবযুগ নামক একটি সান্ধ্য দৈনিক পত্রিকা প্রকাশিত হওয়া শুরু করে। অসহযোগ ও খিলাফত আন্দোলনের প্রেক্ষাপটে প্রকাশিত এই পত্রিকার সম্পাদক ছিলেন শেরে-বাংলা এ.কে. ফজলুল হক- এই পত্রিকার মাধ্যমেই নজরুল নিয়মিত সাংবাদিকতা শুরু করেন। ঐ বছরই এই পত্রিকায় ""মুহাজিরীন হত্যার জন্য দায়ী কে"" শিরোনামে একটি প্রবন্ধ লিখেন যার জন্য পত্রিকার জামানত বাজেয়াপ্ত করা হয় এবং নজরুলের উপর পুলিশের নজরদারী শুরু হয়। যাই হোক সাংবাদিকতার মাধ্যমে তিনি তৎকালীন রাজনৈতিক ও সামাজিক অবস্থা প্রত্যক্ষ করার সুযোগ পান। একইসাথে মুজফ্‌ফর আহমদের সাথে বিভিন্ন রাজনৈতিক সভা-সমিতিতে যোগদানের মাধ্যমে রাজনীতি বিষয়ে প্রত্যক্ষ অভিজ্ঞতা অর্জনের সুযোগ পেয়েছিলেন। বিভিন্ন ছোটখাটো অনুষ্ঠানের মাধ্যমে কবিতা ও সঙ্গীতের চর্চাও চলছিল একাধারে। তখনও তিনি নিজে গান লিখে সুর দিতে শুরু করেননি। তবে ব্রাহ্মসমাজের সঙ্গীতজ্ঞ মোহিনী সেনগুপ্তা তার কয়েকটি কবিতায় সুর দিয়ে স্বরলিপিসহ পত্রিকায় প্রকাশ করছিলেন। এর মধ্যে রয়েছে: "হয়তো তোমার পাব দেখা, ওরে এ কোন স্নেহ-সুরধুনী"- সওগাত পত্রিকার ১৩২৭ বঙ্গাব্দের বৈশাখ সংখ্যায় তার প্রথম গান প্রকাশিত হয়। গানটি ছিল: ""বাজাও প্রভু বাজাও ঘন""।

সঠিক অনুচ্ছেদ শিরোনাম কোনটি?
titleA. জন্ম ও প্রাথমিক জীবন
titleB. সাংবাদিক জীবন
titleC. কবিতা
titleD. সৈনিক জীবন
উত্তর: titleB
মেহেরপুর খুলনা থেকে উত্তর পশ্চিমে এবং কুষ্টিয়া থেকে দক্ষিণ পশ্চিমে, ২৩°৪৬'৩৪" উত্তর অক্ষাংশ এবং ৮৮°৩৮'৩০" পূর্ব দ্রাঘিমাংশে অবস্থিত। সমুদ্রপৃষ্ঠ হতে এর গড় উচ্চতা ২১ মিটার এবং আয়তন ১৫.৯ বর্গকিলোমিটার। ভূসংস্থান অনুসারে এটি সমতলভূমিতে অবস্থিত হলেও উত্তর থেকে দক্ষিণ দিকে কিছুটা ঢালু। বছরের অধিকাংশ সময়ই এখানে ক্রান্তীয় গরম এবং শুষ্ক আবহাওয়া বিরাজ করে। মেহেরপুরের গড় সর্বোচ্চ তাপমাত্রা ৩৭.১° সেলসিয়াস এবং সর্বনিম্ন তাপমাত্রা ১১.২° সেলসিয়াস। দেশের অন্যান্য অঞ্চলের মত এখানেও এপ্রিল থেকে জুন হল সবচেয়ে উষ্ণতম মাস এবং ডিসেম্বর থেকে জানুয়ারী হল সবচেয়ে শীতলতম মাস। বার্ষিক গড় বৃষ্টিপাতের পরিমাণ ১৪৬৭ মি.মি। ‌‌‌

সঠিক অনুচ্ছেদ শিরোনাম কোনটি?
titleA. প্রশাসন ও রাজনীতি
titleB. ভূগোল
titleC. নামকরণ
titleD. ইতিহাস
উত্তর: titleB
চকরিয়া উপজেলার উত্তরাংশে বড়ইতলী ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের দক্ষিণে কৈয়ারবিল ইউনিয়ন, পূর্ব বড় ভেওলা ইউনিয়ন ও ভেওলা মানিকচর ইউনিয়ন; পশ্চিমে পেকুয়া উপজেলার পেকুয়া ইউনিয়ন ও শীলখালী ইউনিয়ন; উত্তরে হারবাং ইউনিয়ন এবং পূর্বে বান্দরবান জেলার লামা উপজেলার আজিজনগর ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. যোগাযোগ ব্যবস্থা
titleC. হাট-বাজার
titleD. অবস্থান ও সীমানা
উত্তর: titleD
হিজরি সনের ১২তম মাস হলো জিলহজ্জ মাস। ইসলামের বর্ণনা অনুসারে স্রষ্টা ইব্রাহিম কে হজ ফরজ হওয়ার কথা ঘোষণা করার জন্য নির্দেশ দেন।

কোনো কোনো বর্ণনায় আছেঃ এ আদেশের পর ইব্রাহিম আবু কোবাইস পাহাড়ে আরোহণ করে দুই কানে অঙ্গুলি রেখে ডানে-বামে এবং পূর্ব-পশ্চিমে মুখ ফিরিয়ে ঘোষণা করেছিলেনঃ "লোক সব, তোমাদের পালনকর্তা নিজের গৃহ নির্মাণ করেছেন এবং তোমাদের ওপর এই গৃহের হজ ফরজ করেছেন। তোমরা সবাই পালনকর্তার আদেশ পালন করো"। এই বর্ণনায় আরো উল্লেখ আছে যে ইব্রাহিম এর ঘোষণা স্রষ্টার পক্ষ থেকে বিশ্বের সবখানে পৌঁছে দেয়া হয়।

হজ্বের বিভিন্ন আচার-কায়দা ইব্রাহিম এর জীবনের সঙ্গে সম্পর্কিত। বিভিন্ন ইসলামিক বর্ণনায় উল্লেখ আছে ইব্রাহিম স্রষ্টার নির্দেশে তার স্ত্রী হাজেরাকে নির্জন মরুভূমিতে রেখে এসেছিলেন। সেখানে, কাবা শরীফের অদূরে, হাজেরা নবজাত শিশু ইসমাইলকে নিয়ে পানির অভাবে পড়েছিলেন। সাহায্যের জন্য কাউকে না পেয়ে তিনি পানির খোঁজে সাফা-মারওয়া পাহাড়ের মধ্যে দৌড়াদৌড়ি করেছিলেন। এই ঘটনাকে স্মরন করেই হজের সময় মুসলিমদের জন্য সাফা-মারওয়া পাহাড়ের মধ্যে হাঁটার নিয়ম রয়েছে।

ইসলামিক বর্ণনায় উল্লেখ আছে স্রষ্টা বেহেশত বা স্বর্গ থেকে আদম ও হাওয়া কে যখন পৃথিবীতে পাঠিয়ে দেন, এতে তারা পরস্পর বিচ্ছিন্ন হয়ে পড়েন। পরবর্তীতে উভয়ে আরাফাত ময়দানে এসে মিলিত হন। এই ঘটনার কৃতজ্ঞতাস্বরূপ হজ্বের একটি অংশ হিসেবে মুসলিমরা আরাফাতের ময়দানে এসে উপস্খিত হয়ে স্রষ্টার কাছে কান্নাকাটি করে ইবাদতে মগ্ন হন।

সঠিক অনুচ্ছেদ শিরোনাম কোনটি?
titleA. ইহরাম
titleB. বিভিন্ন প্রকার হজ্ব
titleC. তাওয়াফ
titleD. হজ্বের ঐতিহাসিক পটভূমি
উত্তর: titleD
বৈরুত ক্যাম্পাসের অবস্থান পশ্চিম বৈরুতের মৌসেটবেহ আবাসিক এলাকায়। এটার গঠন করা হয়েছে সাতটি ভবনের ক্রমধারা ব্লক এ থেকে জি ব্লগ পর্যন্ত। যে ভবনটি ছবিতে দেখতে পাচ্ছেন সেটি হল ব্লক এ তে অবস্থিত। এই ভবনটি পাঁচ থেকে ছয় তলা পর্যন্ত উচু, আর এর পঞ্চম তলায় রয়েছে পরিচালকের কার্যালয়।

আর দ্বিতীয় ভবনটি রয়েছে ব্লক বিতে, এটি আনেক লম্বা, এর উচ্চতা আট তলা পরিমাণ। নিচে তিন তলায় রয়েছে বিশ্ববিদ্যালয়ের পাতাল পার্কিং ব্যবস্থা ও মিলনায়তন। ছাত্রদের জন্য রয়েছে অনেক সুযোগ সুবিধা, যেমন নিবন্ধন কার্যালয়, বাণিজ্যিক কার্যালয় ও ছাত্র সংবাদ কার্যালয় সব কিছুই অবস্থান করছে প্রথম তলায়। এছাড়াও এই তলাতেই রয়েছে ক্যাফেটেরিয়া।
তৃতীয় ভবনটি রয়েছে ব্লক সি তে, এটাও মোটামুটি বেশ বড় ভবন। এর উচ্চতা প্রায় নয় তলার সমান। এর নিচের দুই তলা পার্কিং এর জন্য রয়েছে। গণযোগাযোগের জন্য রয়েছে নবম তলা এবং বিশেষ একটি স্টুডিও। যেখানে সকল শিক্ষার্থীদের চাহিদা মাফিক সকল প্রয়োজনীয় সামগ্রী রয়েছে। যার কারণে লেবানী আন্তর্জাতিক বিশ্ববিদ্যালয়ের অন্য চারটি বিভাগ থেকে গণযোগাযোগ বিভাগটি আলাদা।
২০১১-২০১২ সালের শরৎ মৌসুমে তারা আরো তিনটি নতুন ব্লগের কাজ শুরু করাল কথা ছিল, নবীন ছাত্রের জন্য। তাদের ব্লকগুলো হলো যথাক্রমে ডি, ই, ও জি। প্রত্যেকটিই পাঁচ তলা পর্যন্ত হবে। বৈরুত হতে আগত সকল শিক্ষার্থীদের নতুন আস্থানায় পাঠাবে।

সঠিক অনুচ্ছেদ শিরোনাম কোনটি?
titleA. বর্তমান অবস্থা
titleB. বৈরুত ক্যাম্পাস
titleC. স্কোপ সাময়িকী
titleD. ইতিহাস
উত্তর: titleB
আকবরনামার লেখক আবু-ফজল ইবনে মুবারকের মতে, ফতেহপুর সিক্রিতে আকবরের জেনানা ছিল পাঁচ হাজারেরও বেশি মহিলার, যাদের প্রত্যেককে তার নিজস্ব পোশাক দেওয়া হয়েছিল। জেনানা তৈরির অর্থ হল এটি নিজের মধ্যে একটি সম্প্রদায় এবং এটি বজায় রাখার জন্য নিয়মতান্ত্রিক প্রশাসনের প্রয়োজন। আবুফজল জেনানাটিকে বিভাগে বিভক্ত হিসাবে বর্ণনা করেছেন, যেখানে (মহিলা) দারোগা বাসিন্দাদের আর্থিক ও সাংগঠনিক প্রয়োজনের জন্য নিযুক্ত করা হয়েছিল। জেনানার অন্যান্য প্রশাসনিক পদগুলির মধ্যে তেহওয়ালদার বা জেনানা বাসিন্দাদের বেতন এবং আর্থিক অনুরোধের জন্য দায়ী অ্যাকাউন্টস অফিসার অন্তর্ভুক্ত ছিল। তারপর সেখানে ছিল মহলদার (দারোগা পদমর্যাদার মধ্যে থেকে মনোনীত নারী দাস) সর্বোচ্চ কর্তৃপক্ষ, যারা প্রায়ই সরাসরি জেনানা থেকে সম্রাটের কাছে একটি গোয়েন্দা উৎস হিসেবে কাজ করতো। আনাগাস,  বা রাজকীয় ধাত্রীগণ তাদের পদমর্যাদার পদে উন্নীত করা হয়েছিল যদিও তাদের উদ্দেশ্য কঠোরভাবে প্রশাসনিক ছিল না। 

সঠিক অনুচ্ছেদ শিরোনাম কোনটি?
titleA. প্রশাসন
titleB. রাজনৈতিক প্রভাব
titleC. আবাসিক জনসংখ্যা
titleD. মুঘল দরবারের জীবন
উত্তর: titleA
পুরুষের শিশ্ন যদি তীব্র পীড়নের মধ্য দিয়ে যায়, অনেক বেশি বাঁকানো হয় বা স্বমেহন বা সঙ্গমের সময় অন্য কোন ধরনের আঘাতপ্রাপ্ত হয় কখনও কখনও শিশ্ন চীড় অথবা পেয়রোনি রোগ হতে পারে। ফাইমোসিস হচ্ছে শিশ্নের অগ্রভাগের চামড়ার সংকুচিত অবস্থা, যার ফলে চামড়াকে পেছনের দিকে টেনে নামালে ব্যাথাজনিত সমস্যার সৃষ্টি হয়। এক্ষেত্রে লিঙ্গে বলপূর্বক যে কোনো টান (স্বমেহনে যেমনটা হয়),সমস্যা তৈরি করতে পারে।

পুরুষের একটি ক্ষুদ্র অংশ পোস্টঅর্গাসমিক ইলনেস সিন্ড্রোমে (পিওআইএস) ভোগে যার ফলে বীর্যপাতের পরপরই পুরো শরীরের মাংসপেশীতে তীব্র ব্যথা অনুভুত হয় এবং অন্যান্য লক্ষণ প্রকাশ পেতে পারে, তা স্বমেহনের পরেই হোক বা যৌনসঙ্গমের পরেই হোক। এই উপসর্গগুলো এক সপ্তাহ যাবৎ থাকতে পারে। এই ধরনের লক্ষণ এক সপ্তাহ পর্যন্ত স্থায়ী হতে পারে। কিছু চিকিৎসক অনুমান করেছেন যে পাঠ্যপুস্তকে পিওআইএস যে পরিমাণের কথা উল্লেক রয়েছে, এর ভুক্তভোগীর সংখ্যা এর চেয়েও বেশি হতে পারে, এবং বেশিরভাগ পিওআইএসে আক্রান্ত ব্যক্তির রোগ নির্ণয় করা হয় না।

সঠিক অনুচ্ছেদ শিরোনাম কোনটি?
titleA. পুরুষের জন্য সমস্যা
titleB. বাধ্যকারী স্বমেহন
titleC. বিতর্ক
titleD. বৈচিত্র্য
উত্তর: titleA
লং মার্চের সময়কালে ঝু দে এবং চৌ এন-লাই পরপর একাধিকবার নির্দিষ্ট কিছু যুদ্ধ পরিচালনা করেন। বো গু এবং অটো ব্রাউন এর হাতে যখন সত্যিকারের ক্ষমতা ছিল তখন কিছু ইতিবাচক প্রভাব লক্ষ্য করা গিয়েছিলো। যুন-ই সম্মেলনে বো এবং ব্রাউন সম্পর্কে মাও সেতুংয়ের করা সমালোচনা সমর্থন করেন ঝু। সম্মেলন পরবর্তী সময়ে তিনি সামরিক বিষয়ে মাও সেতুং এবং চৌ এন-লাইকে সহযোগিতা করেছিলেন। ১৯৩৫ সালের জুলাই মাসে মাও সেতুং এবং চৌ এন-লাই যখন প্রথম লাল ফৌজে কর্মরত ছিলেন তখন ঝু এবং লিওউ বোচ্যাং কর্মরত ছিলেন চতুর্থ লাল ফৌজে। যখন দুই দলের মধ্যে বিভাজন সংঘগঠিত হলো তখন চতুর্থ লাল ফৌজের নেতা ঝ্যাং গুওতাও ঝু-কে দক্ষিণ অভিমুখে যেতে বাধ্য করেন। মত প্রত্যাহার করে সিচুয়ান প্রদেশের মধ্য দিয়ে ফিরে আসার সময় চতুর্থ লাল ফৌজ কোনো মোতে টিকে থাকতে সক্ষম হয়। ইয়ান-আন পৌঁছে, মাও সেতুংয়ের রাজনৈতিক পথনির্দেশনা অনুযায়ী ঝু দে লাল ফৌজ পুনর্গঠন কার্য পরিচালনা করেন।

দ্বিতীয় চীন-জাপান যুদ্ধ এবং চীনের গৃহযুদ্ধের সময়কালে ঝু লাল ফৌজের প্রধান সেনাপতির পদে বহাল ছিলেন। ১৯৪০ সালে পং দেহুয়াই এর সাথে মিলে ঝু শত সৈন্যদলের আক্রমণ কর্মসূচি সুপরিকল্পিতভাবে সংঘঠিত করেন। প্রাথমিকভাবে মাও নিজেও এই আক্রমণ কর্মসূচি সমর্থন করলেও আক্রমণ কর্মসূচি সফল হওয়ার পর মাও সেতুং এই কর্মসূচিকে জাপানিদের বিদ্ধংসী সার্বজনীন তিন নীতির মূল প্ররোচনা প্রদানকারী কর্মসূচি বলে আখ্যা দেন এবং পরবর্তীতে লুশান সম্মেলনে পং-এর সমালোচনায় এই বিষয়টি ব্যবহার করেন।
সঠিক অনুচ্ছেদ শিরোনাম কোনটি?
titleA. সন্তান
titleB. লাল ফৌজের নেতা
titleC. গণপ্রজাতন্ত্রী চীন
titleD. কমিউনিস্ট নীতি গ্রহণ
উত্তর: titleB
"বাংলাদেশে মঞ্চনাটক" সত্যিকার অর্থে বিকাশ লাভ করে স্বাধীনতাত্তোর সময়ে। মুক্তিযুদ্ধের চেতনা ও নতুন দেশ গড়ার স্বপ্ন নতুন মঞ্চনাটক আন্দোলনের জন্ম দেয়। নবান্ন উত্তর কলকাতার গ্রুপ থিয়েটার আন্দোলনের পর সারা দেশে অনেক অ-পেশাদার মঞ্চনাটক দল গঠন করা হয়। ঢাকা শহরে এদের মধ্যে গুরুত্বপূর্ণ ছিল "থিয়েটার" (ফেব্রুয়ারি ১৯৭২-এ প্রতিষ্ঠিত), নাগরিক নাট্য সম্প্রদায় (১৯৬৮-এ প্রতিষ্ঠিত, প্রথম প্রদর্শনী আগস্ট ১৯৭২-এ), নাট্যচক্র (প্রতিষ্ঠিত আগস্ট ১৯৭২-এ), আরণ্যক নাট্যদল (১৯৭২-এ প্রতিষ্ঠিত), ঢাকা থিয়েটার (জুলাই ১৯৭৩-এ প্রতিষ্ঠিত), রাজশাহী বিশ্ববিদ্যালয়ের অনুশীলন নাট্যদল (প্রতিষ্ঠাকাল-১৯৭৯), কণ্ঠশীলন (এপ্রিল ১৯৮৪ –এ প্রতিষ্ঠিত) এবং চট্টগ্রামের থিয়েটার '৭৩ (১৯৭৩-এ প্রতিষ্ঠিত), এবং অরিন্দম (সেপ্টেম্বর ১৯৭৪-এ প্রতিষ্ঠিত)।

এসময় জন্মলাভ করে গ্রুপ থিয়েটার ফেডারেশন, গ্রাম থিয়েটার অ্যাসোসিয়েশন ইত্যাদি। নাট্যকারদের একটি সম্পূর্ণ নতুন দল দেখা দেয়, যাদের মধ্যে গুরুত্বপূর্ণ ছিল বাদল সরকার, সেলিম আল দীন, সৈয়দ শামসুল হক, মামুনুর রশীদ, আব্দুল্লাহ আল মামুন, রামেন্দু মজুমদার, এস এম সোলায়মান, রবিউল আলম, মান্নান হীরা, আব্দুল হালিম আজিজ, মাসুম রেজা, সায়মন যাকারিয়া, মীর বরকত, গোলাম সারোয়ার।

সঠিক অনুচ্ছেদ শিরোনাম কোনটি?
titleA. পটচিত্র প্রদর্শনী
titleB. বাংলাদেশের স্বাধীনতা-উত্তর মঞ্চনাটক
titleC. যাত্রাপালা
titleD. অধি-ব্যক্তিক প্রদর্শনী
উত্তর: titleB
পদার্থের অপব্যবহার হল বিষণ্ণতা এবং দ্বিপার্শ্বিক ব্যাধির পর আত্মহত্যার দ্বিতীয় ঝুঁকিপূর্ণ উপাদান। উভয় দীর্ঘস্থায়ী পদার্থের অপব্যবহার এবং তীব্র নেশা পারস্পরিকভাবে সম্পর্কযুক্ত। যখন ব্যক্তিগত দুঃখের সাথে মিলিত হয়, যেমন শোকের সহিত তখন ঝুঁকি আরও বৃদ্ধি পায়। পদার্থের অপব্যবহার মানসিক স্বাস্থ্য সংক্রান্ত রোগের সাথে যুক্ত।

বেশিরভাগ মানুষ সিডেটিভ হিপনেটিপ ড্রাগ (যেমন অ্যালকোহল বা বেনজোডিয়েজপাইন) এর প্রভাবের অধীনে যখন তারা আত্মহত্যার মাধ্যমে মারা যায় তখন ১৫% এবং ৬১% ক্ষেত্রে মদ্যপানের সাথে উপস্থিতি লক্ষ্য করা যায় । নির্ধারিত বেনজোডিয়েজপাইনের ব্যবহার আত্মহত্যার চেষ্টা এবং পূর্ণ আত্মহত্যার হারের সাথে জড়িত। পার্শ্ব প্রতিক্রিয়া বা প্রত্যাহারের উপসর্গ দ্বারা সৃষ্ট মানসিক ব্যাঘাত হওয়ার কারণে বেনজোডিয়েজপাইনের প্রাদুর্ভাবের প্রভাবগুলি সন্দেহজনক। যেসব দেশে বেশি পরিমাণে অ্যালকোহল ব্যবহার করে এবং বারের ঘনত্ব বেশি সেখানে সাধারণত আত্মহত্যার হার অনেক বেশি হয়ে থাকে। ২.২-৩.৪% ব্যক্তি যাদেরকে মদ্যপানের জন্য চিকিৎসা দেয়া হয়েছিল তাদের আত্মহত্যার মাধ্যমে মৃত্যু হয়েছে । মদ্যপায়ী যারা আত্মহত্যার চেষ্টা করে তারা সাধারণত পুরুষ, বয়স্ক, এবং অতীতে তারা আত্মহত্যার চেষ্টা করেছিল । যারা হেরোইন ব্যবহার করে তাদের মধ্যে ৩ এবং ৩৫% আত্মহত্যার মধ্যমে মৃত্যু ( যারা ব্যবহার না করে তাদের তুলনায় প্রায় ১৪ গুন বেশি) হয়। বয়ঃসন্ধিকালীন বয়স্কদের মধ্যে যারা অ্যালকোহলের অপব্যবহার করে স্নায়বিক ও মানসিক ব্যাধি তাদের আত্মহত্যার ঝুঁকি বাড়িয়ে দেয় ।

কোকেন এবং মেথামফেটামিনের অপব্যবহার আত্মহত্যার সঙ্গে উচ্চতর সম্পর্ক রয়েছে। যারা কোকেন ব্যবহার করে তাদের প্রত্যাহার পর্যায়ে ঝুঁকি সবচেয়ে বেশি থাকে । যারা ইনহেলার ব্যবহার করেন তারাও প্রায় ২0% আত্মহত্যার চেষ্টা করে এবং কোন কোন ক্ষেত্রে তার মাত্রা ৬৫% এর বেশি মনে করা হয়। ধূমপান আত্মহত্যার ঝুঁকির সাথে সম্পর্কিত। কেন এই সমিতি বিদ্যমান তার সামান্য কোন প্রমাণ নেই; তবে এটা অনুমান করা হয়েছে যে, যারা ধূমপান করতে পছন্দ করে তাদেরও আত্মহত্যার প্রবণতা রয়েছে, ধূমপানের ফলে যে স্বাস্থ্যগত সমস্যাগুলি ঘটে তা মানুষকে তাদের জীবন শেষ করতে অনুপ্রাণিত করে এবং ধূমপান মস্তিষ্কে আত্মহত্যার প্রবণতা সৃষ্টি করে। তবে গাঁজা ব্যবহার স্বতন্ত্রভাবে ঝুঁকি বৃদ্ধি করতে দেখা যায় না।

সঠিক অনুচ্ছেদ শিরোনাম কোনটি?
titleA. পদার্থ ব্যবহার
titleB. মিডিয়া
titleC. স্ক্রিনিং
titleD. ধর্মীয় দৃষ্টিভঙ্গি
উত্তর: titleA
প্রাথমিকভাবে ১০ টি দল ২টি গ্রুপে ভাগ হয়ে খেলবে।প্রতিটি জয়ে ২ পয়েন্ট,ড্র হলে বা খেলা পরিত্যক্ত হলে ১ পয়েন্ট ও হারলে কোনো পয়েন্ট দেয়া হবে না। প্রত্যেক গ্রুপের সেরা ৩ টি দল সেরা ৬ এ খেলবে।সেখানে শুধুমাত্র প্রাথমিক রাউন্ড থেকে উত্তীর্ণ দলগুলোর মধ্যকার খেলায় প্রাপ্ত পয়েন্ট ও নেট রান রেট যোগ করা হবে।বাদ পড়া দলগুলোর পয়েন্ট ও নেট রান রেট বাদ দেয়া হবে। প্রতিটি দল অন্য গ্রুপ থেকে উত্তীর্ণ ৩টি দলের সাথে খেলবে।সেরা ৬ এর প্রথম ২ টি দল বিশ্বকাপে খেলার যোগ্যতা অর্জন করবে।
সঠিক অনুচ্ছেদ শিরোনাম কোনটি?
titleA. প্রতিযোগিতার বিন্যাস
titleB. এ বিভাগ
titleC. ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপে অবস্থান
titleD. অংশগ্রহণকারী দল
উত্তর: titleA
উন্নত বা গোপন প্রকল্পের দায়িত্বপ্রাপ্ত আমলাতন্ত্রীর দ্বারা নিরক্ষিত একটি উচ্চতর ডিগ্রি স্বায়ত্তশাসন দেওয়া সংস্থার মধ্যে এমন একটি গোষ্ঠীর বর্ণনা দেওয়ার জন্য ইঞ্জিনিয়ারিং এবং প্রযুক্তিগত ক্ষেত্রে স্কান্ক ওয়ার্কস শব্দটি। 1943 সালে লকহিডে এ জাতীয় একটি দল তৈরি করা হয়েছিল। দলটি স্বল্প সময়ের ফ্রেমে অত্যন্ত উদ্ভাবনী বিমান বিকাশ করেছিল, উল্লেখযোগ্যভাবে এটি তার প্রথম সময়সীমাটি 37 দিনের কাছে পরাজিত করে। 

সঠিক অনুচ্ছেদ শিরোনাম কোনটি?
titleA. মুক্তবাজারে সহযোগিতা
titleB. উদাহরণ
titleC. স্কান্ক(পরাজিত করা) ওয়ার্কস
titleD. শাস্ত্রীয় সংগীত
উত্তর: titleC
প্রথম বিশ্বযুদ্ধের সময় যুদ্ধবিরোধীর ভূমিকা নেন, ফলস্বরূপ তাকে ছ'মাস কারাদণ্ড ভোগ করতে হয়। সেই সঙ্গে কেমব্রিজের ট্রিনিটি কলেজের অধ্যাপক পদ থেকে বরখাস্ত হন। ১৯৫০ সালে পারমানবিক নিরস্ত্রীকরণের পক্ষে আন্দোলন সংগঠিত করার ব্যাপারে গুরুত্বপূর্ণ ভূমিকা রাখেন। এই কারণে ১৯৬১ সালে তাকে আবার কারাদণ্ডে দণ্ডিত করা হয়।



সঠিক অনুচ্ছেদ শিরোনাম কোনটি?
titleA. পুরস্কার
titleB. জন্ম
titleC. যুদ্ধ বিরোধী আন্দোলন
titleD. মৃত্যু
উত্তর: titleC
মুসতানস্কি এবং তার সহযোগীরা যৌন-অভিমুখিতার সাথে হস্ততার সম্পর্ক পরীক্ষা করার জন্য ৩৮২ জন পুরুষ (যাদের মধ্যে ২০৫ জন বিসমকামী, ১৭৭ জন সমকামী) এবং ৩৫৪ জন নারীর (যাদের মধ্যে ১৪৯ জন বিসমকামী, ২০৫ জন সমকামী) উপর গবেষণা করেন। এক্ষেত্রে দেখা গিয়েছে সমকামী নারীদের; বিসমকামী নারীদের তুলনায় বাঁহাতি হবার প্রবণতা অধিক দেখা যায় (18 শতাংশ বনাম 10 শতাংশ), কিন্তু সমকামী ও বিসমকামী পুরুষদের মধ্যে যৌন অভিমুখিতার সাথে হস্ত সম্পর্কের কোনো সুনির্দিষ্ট পার্থক্য পাওয়া যায় নি।

সঠিক অনুচ্ছেদ শিরোনাম কোনটি?
titleA. ২০০৯ সালে রহমান এবং তার সহযোগীদের করা গবেষণা
titleB. ২০০৮ সালে ব্ল্যানচার্ডের পাশাপাশি গবেষণা
titleC. ২০১৫ সালে কিসিদা এবং রহমানের করা গবেষণা
titleD. ২০০২ সালে মুসতানস্কি এবনফ তার সহযোগীদের করা গবেষণা
উত্তর: titleD
ইউক্লিডিয় সমতলীয় জ্যামিতিতে, বৃত্তের পরিধি ও ব্যাসের অনুপাতকে π হিসেবে সংজ্ঞায়িত করা হয়।
লক্ষনীয় যে, পরিধি বা ব্যাস বৃত্তের মাপের ওপর নির্ভর করে না। যদি একটি বৃত্তের ব্যাস অন্য একটি বৃত্তের ব্যাসের দ্বিগুন হয়, তাহলে সেই বৃত্তের পরিধি পরের বৃত্তের পরিধির দ্বিগুন হবে। অর্থাৎ (পরিধি/ব্যাস) একই থাকবে। এই ঘটনাটি সমস্ত বৃত্তের সদৃশতার এর একটি ফলাফল। 

অন্যভাবে বৃত্তের ক্ষেত্রফল ও যে বর্গক্ষেত্রের দৈর্ঘ্য বৃত্তের ব্যাসার্ধের সমান তার ক্ষেত্রফলের অনুপাত হিসাবেও প্রকাশ করা যায়। 

সঠিক অনুচ্ছেদ শিরোনাম কোনটি?
titleA. সনাতনী যুগ
titleB. পাই গণনা
titleC. সংজ্ঞা
titleD. জ্যামিতি ও ত্রিকোণমিতি
উত্তর: titleC
এদিকে প্রাথমিক শান্তি চুক্তি সম্পাদন হয়ে গেলে দুষ্কৃতিকারী "ইবনে সাবাহ" এর সমর্থকদের মধ্যে আতঙ্ক সৃষ্টি হয়। তারা ধারণা করে বসে শান্তি প্রতিষ্ঠা হয়ে গেলে উসমান হত্যা বিচারে তারাই প্রথম শিকার হবে। তাই ৬৫৬ খ্রিষ্টাব্দের ৯ ডিসেম্বর আশতার, নাখয়ী ইবনে সাওদা সহ তাদের দলের আরো কয়েকজন আলী ও আয়েশা উভয় শিবিরেই আক্রমণ করে। তৃতীয় পক্ষ আক্রমন করার ফলে দুই পক্ষের মধ্যেই ভুল বোঝাবুঝি হয়। তাদের আঁধারে আক্রমণ হলে ভোর হতেই দুই দলের মধ্যে অনাকাঙ্ক্ষিতভাবে প্রচণ্ড যুদ্ধ শুরু হয়ে গেল। আর এটাই সর্বপ্রথম মুসলমানদের বিরুদ্ধে মুসলমানের অস্ত্র ধারণ। দুই দলের মধ্যে তুমুলভাবে যুদ্ধ চললেও কোন দলই এই যুদ্ধ চায়নি। বরঞ্চ এটি ছিল তৃতীয় পক্ষের ষড়যন্ত্রের ফলে একটি ভুল বোঝাবুঝি।

এই যুদ্ধ চলাকালীন সময়েই পুনরায় আলী তালহা ও জুবায়েরকে শান্তি প্রতিষ্ঠার আহ্বান জানান ও যুদ্ধ বন্ধ করতে অনুরোধ করেন। তারা আলী এর কথা মেনে নিয়ে যুদ্ধ ক্ষেত্র ত্যাগ করে ফেরত যাওয়ার পথে উভয়ই হত্যার স্বীকার হন। যুবায়ের কে ঘুমন্ত অবস্থায় হত্যা করে আমর বিন জুরমূয। আর তালহা জনৈক ব্যক্তির তীরের আঘাতে নিহত হয়। (আল-বিদায়াহ ৭/২৪৭)। ফলে যুদ্ধ সমাপ্ত ঘটে না যুদ্ধ পুনরায় আবারো আয়েশার নেতৃত্বে পুরোদমে চলতে থাকে। এই যুদ্ধে আয়েশা উটের উপরে থেকে পরিচালনা করছিলেন বিধায় এই যুদ্ধ উটের যুদ্ধ বা উষ্ট্রের যুদ্ধ নামে পরিচিত।

সঠিক অনুচ্ছেদ শিরোনাম কোনটি?
titleA. ঐতিহাসিকদের দৃষ্টিকোণ
titleB. মূল যুদ্ধ ঘটনা
titleC. উসমান হত্যা
titleD. আলী খেলাফত
উত্তর: titleB
রাইনারের পরবর্তী চলচ্চিত্র ছিল "দ্য গুড আর্থ" (১৯৩৭)। এতে তিনি পল মুনির সাথে অভিনয় করেন। ১৯৩৫ সালের সেপ্টেম্বর মাসে তাকে এই কাজের জন্য নির্বাচিত করা হয় এবং তিনি কাজের জন্য প্রধান অভিনেত্রী হিসেবে প্রথম পছন্দ ছিলেন। এই ছবিতে তার চরিত্রটি ছিল একজন ভদ্র চীনা কৃষাণী ভূমিকায়, যে তার স্বামীর প্রতি অনুগত। সম্পূর্ণ ছবিতে তাকে অল্প সংলাপ বলতে দেখা যায় এবং এই নৈশব্দকে চলচ্চিত্র ইতিহাসবেত্তা অ্যান্ড্রু স্যারিস দ্য গ্রেট জিগফেল্ড-এর টেলিফোন দৃশ্যের পর অসাধরন কাজ বলে গণ্য করেন। এই কাজের জন্য তিনি টানা দ্বিতীয়বারের মত শ্রেষ্ঠ অভিনেত্রী বিভাগে একাডেমি পুরস্কার জয় করেন।

সঠিক অনুচ্ছেদ শিরোনাম কোনটি?
titleA. প্রারম্ভিক কর্মজীবন
titleB. প্রারম্ভিক জীবন
titleC. দ্য গুড আর্থ
titleD. দ্য গ্রেট জিগফেল্ড
উত্তর: titleC